ይተረፍ ነቲ 7.8 ቢልዮን ህዝቢ ነቲ ኣብ ብሪጣንያ ዘሎ 68 ሚልዮን ህዝቢ’ውን ክተባት ምብጻሕ ኣዝዩ ከቢድ ስራሕ እዩ። ነቶም ክታበታትን ሓገዝቲ ናውቲታቶምን ከምኡ’ውን ዝዕቀቡሉ ቦታ ምድላው ሰፊሕ ስራሕ ይሓትት። ይኹን እምበር እቲ ቀረብ ምስ ጠለብ ዘይክመጣጠን ከምዝኽእል ይፍለጥ። እቲ ክታበት ካብ ዝፈረየሉ ቦታ ናብ ማእከላት ሕክምና ምብጻሕ ኣገዳሲ ስራሕ እዩ። እዚ ድማ ነቶም ኣብ ኣዝዩ ዝረሓቐን ዝተነጸለን ከባብታት ዓለም ዘሎ ማሕበረሰብ እውን ኣብ ግምት ምእታው ይሓትት። ገለ ካብ ዓይነታት እቶም ክታበት ኣዝዩ ዝሑል ዝኾነ መጽንሒ ቦታ ከምዝጠልቡ ዝተፈለጠ ኮይኑ፡ ንኣብነት ክታባት ፋይዘር ኣሉታ 94 ፋርናይት [ኣዝዩ ዝሑል ዝኾነ ከባቢ] የድልዮ። ሰፊሕ ከባብታት ኣፍሪቃ፣ እስያን ደቡብ ኣሜሪካን ዓብዪ ሕጽረት መዝሓሊ ቴክኖሎጂታትን መዕቀቢ ቦታን ከምዘሎ’ዩ ዝግለጽ። ሰባት ነቲ ክታባት ንምውሳድ ፍቓደኛታት ምዃኖም ምርግጋጽን ምእማንን እውን ካልእ በዳሂ ኩነታት ክኸውን ከምዝኽእል ተገሚቱ’ሎ። እቶም ክታበታት ተረኺቦም ናብ ኩሉ ምዝርጋሕ ኣብ ዝከኣለሉ ዓቕሚ እንተተበጺሑ’ውን ኣብ መላእ ዓለም ንዘሎ ህዝቢ ንምኽታብ ግን ኣዋርሕ ምናልባት ዓመታት ምውሳዱ ኣይተርፍን። በዚ ምኽንያት ዓለም ውሕስትን ንልሙድ ርክባት እትምቹእን ምግባር ጊዜ ከምዝወስድ ምግማት ኣየጸግምን። ሙሁር ኢምፐሪያል ኮሌጅ ለንደን ፕሮፌሰር ኣዛር ጋኒ “ዓለም ናብ ንቡር ህይወት ንኽትምለስ “ ክሳብ ክልተ ዓመት ክወስድ ከምዝኽእል ይዛረብ። ተዛማዲ ትሕዝቶ ሓድሽ ክታበት ታይፎይድ ውፅኢታዊ ከምዝኸውን ይግለፅ25 ጥቅምቲ 2017 ሕቶ ተበጻሕነት ክታበት ኮሮናቫይረስ፡ ዝማዕበላን ድኻን ሃገራት የቀያይም'ዶ ይኸውን?10 ሚያዝያ 2020 ክታበት እንታይ'ዩ?
